Castel Volturno
Castel Volturno je općina od 26,972 stanovnika u Južnoj Italiji u kampanijskoj Provinciji Caserta.

Geografske karakteristike 
Castel Volturno leži na ušću rijeke Volturno u Tirensko more, udaljen 35 km sjeverozapadno od centra Napulja, sa kojim je spojen u jedinstvenu urbanu cjelinu.

Historija

Castel Volturno je nikao pored antičkog Volturnuma, logora Rimske vojske podignutog za Drugog punskog rata 211. pne. radi opsade Capue.
Od 194. je Rimska kolonija koju su u 11. vijeku razorili Saraceni. Nakon tog je podpao pod vlast Capue, i sa njom dijeli sudbinu.

Za vrijeme borbi za Ujedinjenje Italije, kod grada se 1860. odigrala Bitka kod Volturna, u kojoj je Giuseppe Garibaldi pobjedio protiv vojske Napuljskog Kraljevstva.

Znamenitosti 
Najveća znamenitost je crkva Navještenja iz 16. vijeka, više puta restaurirana a najviše u 18. vijeku.

Na obali Tirenskog mora nalazi se obrambeni toranj Napuljskog Kraljevstva.

Privreda 
Castel Volturno je trgovačko - uslužni centar poljoprivredno-stočarskog kraja u kom se uzgaja žito, repa, duhan, stočna hrana, i voće i povrće.
Od industrije ima male manufakture koje proizvode obuću i mocarelu od bivoljeg mlijeka i par firmi koje se bave građevinarstvom i obradom drva.

Za ekonomiju je važno i ribarstvo i turizam.

Izvori

Vanjske veze 

Citta di Castel Volturno 

Naselja u provinciji Caserta
Naselja u Italiji